stanford-oval/wikipedia huggingface dataset:
ทีเอ็นเอ เวิลด์ แชมเปียนชิป

This article is about the current championship. For the original championship, see GFW Global Championship (2014–2017).
อิมแพ็ค เวิลด์ แชมเปี้ยนชิป (อังกฤษ: Impact World Championship) หรือชื่อเดิม ทีเอ็นเอ เวิลด์ เฮฟวี่เวท แชมเปี้ยนชิพ (อังกฤษ: TNA World Heavyweight Championship) และอิมแพ็ค เรสต์ลิง เวิลด์เฮฟวี่เวท แชมเปี้ยนชิพ (อังกฤษ: Impact Wrestling World Heavyweight Championship) เป็นเข็มขัดแชมป์มวยปล้ำอาชีพระดับเวิลด์เฮฟวี่เวทจากอิมแพ็ค เรสต์ลิง ก่อตั้งขึ้นเมื่อวันที่ 14 พฤษภาคม ค.ศ. 2007
ในปี ค.ศ. 2017 TNA ได้ทำการเปลี่ยนชื่อสมาคมมาเป็น อิมแพ็ค เรสต์ลิง ในเดือนมีนาคม ค.ศ. 2017 ทำให้เข็มขัดแชมป์ถูกเปลี่ยนตามไป และในศึกSlammiversary XV เข็มขัดเส้นนี้ได้รวมแชมป์กับGFW Global Championship ต่อมาได้ใช้ชื่อ ยูนิฟายด์ จีเอฟดับเบิลยู เวิลด์เฮฟวี่เวท แชมเปี้ยนชิพ หลังจากที่สมาคมได้ทำการรีแบรนด์อีกครั้งมาเป็นชื่อ GFW
ประวัติ

นับตั้งแต่สมาคมอิมแพ็ค เรสต์ลิง ได้ก่อตั้งขึ้นในนามของ โทเทิลนอนสต็อปแอคเชินเรสต์ลิง ในเดือนพฤษภาคม ปี ค.ศ. 2002 โดย TNA ถูกควมคุมและอยู่ในภายใต้การดูแลของแชมป์ NWA World Heavyweight และ World Tag Team Championships ในสมาคม National Wrestling Alliance (NWA) ซึ่งได้เข้ามาเป็นสมาคมในสมาชิกในเครือ NWA ในชื่อของ NWA-TNA ต่อมาในวันที่ 22 มิถุนายน ค.ศ. 2002 NWA-TNA ได้จัดรายการแมทช์การปล้ำครั้งแรกของสมาคม โดยคู่เอกเป็นแมทช์การปล้ำ Gauntlet for the Gold หรือแบทัลรอยัล 20 คน เพื่อหาแชมป์โลก NWA คนแรกในสมาคม TNA โดย Ken Shamrock เอาชนะ Malice ไปได้
ประวัติ > การสถาปนาแชมป์

แชมป์โลก NWA และแชมป์แทกทีม ถูกโต้แย้งใน TNA จนถึงเช้าวันที่ 13 พฤษภาคม ค.ศ. 2007 ซึ่งในวันนั้น กรรมการบริหารของสมาคม NWA Robert Trobich ได้ประกาศการสิ้นสุดสัญญาห้าปีของการเป็นสมาคมสมาชิกในเครือของ TNA ซึ่งทำให้พวกเขาสามารถควบคุมเข็มขัดแชมป์ได้อย่างเต็มที่ ซึ่งมีผลทำให้แชมป์โลก NWA คือ Christian Cage และแชมป์แทกทีม NWA  คือ Team 3D ได้ถูกปลดออกจากตำแหน่งแชมป์ ในศึก Sacrifice ปี ค.ศ. 2007 ได้มีการจัดแมทช์การปล้ำแทกทีมชิงแชมป์แทกทีม NWA เป็นครั้งสุดท้ายใน TNA คือ ทีม Cage ปะทะ ทีม 3D และเดิมทีได้กำหนดให้มีกำหนดจะปกป้องแชมป์โลก NWA ในวันเดียวกันได้จัดแมทช์การปล้ำ 3 เส้า เพื่อหาแชมป์โลก TNA คนแรกในสมาคม โดยมี Kurt Angle ,Sting และ Christian Cage โดย Kurt Angle ได้กลายเป็นแชมป์คนแรก
สถิติในการครองแชมป์โลก TNA

| --- | --- |
†: หมายถึง แชมป์คนปัจจุบัน
| ลำดับ | รายชื่อนักมวยปล้ำ | สมัยที่ครอง | ระยะวันที่ครอง |
| --- | --- | --- | --- |
| 1 | Angle, KurtKurt Angle | 6 | 608 |
| 2 | Lashley, Lashley | 4 | 403 |
| 3 | Aries, AustinAustin Aries | 3 | 373 |
| 4 | Roode, BobbyBobby Roode | 2 | 367 |
| 5 | Sting, Sting | 4 | 326 |
| 6 | Hardy, JeffJeff Hardy | 3 | 249 |
| 7 | Styles, A.J.A.J. Styles | 2 | 220 |
| 8 | Ray, BullyBully Ray | 2 | 196 |
| 8 | Impact, JohnnyJohnny Impact | 1 | 196 |
| 10 | Swann, RichRich Swann | 1 | 183 |
| 11 | Joe, SamoaSamoa Joe | 1 | 182 |
| 12 | Cage, BrianBrian Cage | 1 | 180 |
| 13 | Blanchard, TessaTessa Blanchard | 1 | 165 |
| 14 | Drake, EliEli Drake | 1 | 146 |
| 15 | Young, EricEric Young | 2 | 140 |
| 16 | Magnus, Magnus | 1 | 128 |
| 17 | Edwards, EddieEddie Edwards | 2 | 125 |
| 18 | Van Dam, RobRob Van Dam | 1 | 113 |
| 19 | Omega, KennyKenny Omega | 1 | 110 |
| 20 | Carter III, EthanEthan Carter III | 2 | 104 |
| 21 | Galloway, DrewDrew Galloway | 1 | 89 |
| 22 | Callihan, SamiSami Callihan | 1 | 79 |
| 23 | Hardy, MattMatt Hardy | 2 | 69 |
| 24 | Anderson, Mr.Mr. Anderson | 2 | 64 |
| 25 | Foley, MickMick Foley | 1 | 63 |
| 26 | El Patrón, AlbertoAlberto El Patrón | 1 | 43 |
| 27 | Cage, ChristianChristian Cage † | 1 | 1,193+ |
| 28 | Sabin, ChrisChris Sabin | 1 | 28 |
| 29 | Storm, JamesJames Storm | 1 | 8 |
| 30 | Jr., PentagónPentagón Jr. | 1 | 2 |
แหล่งข้อมูลอื่น

TNAWrestling.com เก็บถาวร 2007-02-17 ที่ เวย์แบ็กแมชชีน
| ด ค กรายชื่อแชมป์โลก TNA |
| --- | --- |
เคิร์ต แองเกิล  ·  สติง  ·  ซามัว โจ  ·  มิก โฟลีย์  ·  เอเจ สไตลส์  ·  ร็อบ แวน แดม  ·  เจฟฟ์ ฮาร์ดี  ·  มิสเตอร์แอนเดอร์สัน  ·  เจมส์ สตอร์ม  ·  บ็อบบี รู้ด  ·  ออสติน แอรีส์  ·  บูลลี เรย์  ·  คริส ซาบิน  ·  แม็กนัส  ·  เอริก ยัง  ·  แลชลีย์  ·  อีซีทรี  ·  แมต ฮาร์ดี  ·  ดรูว์ แกลโลเวย์  ·  เอ็ดดี เอ็ดเวิดส์  ·  อัลเบร์โต เอล ปาตรอน  ·  อีไล เดรก  ·  เพนตากอน จูเนียร์  ·  จอห์นนี อิมแพ็ก  ·  ไบรอัน เคจ  ·  แซมี คัลลิแฮน  ·  เทสซา แบลนชาร์ด  ·  ริช ซวอนน์  ·  เคนนี โอเมกา  ·  คริสเตียน เคจ  ·  จอช อเล็กซานเดอร์  ·  มูส  ·  สตีฟ แม็กลิน  ·  อเล็กซ์ เชลลีย์  ·  นิก เนเมธ (ปัจจุบัน)
Kurt Angle แชมป์ TNA World Heavyweight Champion คนแรก
ทุ่นระเบิดเคลย์มอร์

|  M18A1 Claymore mine  |
| --- | --- |
ทุ่นระเบิดสังหารบุคคล เอ็ม18เอ1 เคลย์มอร์ พร้อมชนวนพลาสติกและสายตัวจุดระเบิด
ชนิด: ทุ่นระเบิดสังหารบุคคล
แหล่งกำเนิด:  สหรัฐ
บทบาท
ประจำการ: 1960-ปัจจุบัน
ผู้ใช้งาน: สหรัฐอเมริกา
สงคราม: สงครามเวียดนาม, สงครามอิรัก, สงครามบอสเนีย
ประวัติการผลิต
ผู้ออกแบบ: Norman Macleod และอื่น ๆ
ช่วงการออกแบบ: 1952-1956
บริษัทผู้ผลิต: จำนวนมาก
มูลค่า: 119 $ (ค.ศ. 1993) 
ข้อมูลจำเพาะ
มวล: 3.5 lb
ความยาว: 216 มม.
ความกว้าง: 38 มม.
ความสูง: 124 มม.

ขนาดลำกล้องปืน: 700, 1/8 inch steel balls
ความเร็วปากกระบอก: 3,995 ft/s (1,200 m/s)
ระยะหวังผล: 50 m
พิสัยไกลสุด: 250 m
ศูนย์เล็ง: Peep sight on early models, later a knife edge sight
วัตถุระเบิด: C-4
น้ำหนักวัตถุระเบิด: 680 ก.
กลไกการจุดชนวน: Two detonator well for electrical detonators
ทุ่นระเบิดสังหารบุคคล เอ็ม18เอ1 เคลย์มอร์ (อังกฤษ: M18A1 Claymore anti-personnel mine) เป็นทุ่นระเบิดสังหารบุคคล ที่ใช้งานโดยกองทัพสหรัฐ ออกแบบโดยนอร์แมน แม็กลีออด ซึ่งเป็นผู้ตั้งชื่อทุ่นระเบิดชนิดนี้ ตามศัพท์ภาษาแกลิกแบบสกอต "เคลย์มอร์"
ระเบิดรุ่นแรกใช้ชื่อว่า เอ็ม18 เคลย์มอร์ ออกแบบขึ้นในช่วงทศวรรษ 1950 เริ่มใช้งานครั้งแรกในสงครามเวียดนาม ประกอบด้วยกล่องพลาสติกรูปโค้ง ภายในบรรจุซีโฟร์ และสะเก็ดสังหารเป็นลูกกลมเหล็กขนาดเส้นผ่าศูนย์กลาง 1/8 นิ้ว จำนวน 700 ลูก เมื่อถูกจุดระเบิดลูกเหล็กจะพุ่งเป็นแนวรูปพัด ระยะประมาณ 100 เมตร ทำมุมประมาณ 60 องศา ความสูงประมาณ 2 เมตร ด้วยความเร็วประมาณ 1,200 เมตร/วินาที  การจุดระเบิดทำได้สามวิธีคือ ใช้ผู้ควบคุม ไม่ใช้ผู้ควบคุม (ทำงานโดยใช้สายลวด หรือระบบอื่นๆ เช่น สวิทช์แสง สวิทช์จับความเคลื่อนไหว สวิทช์สั่นสะเทือน) และระบบหน่วงเวลา สามารถทำความสูญเสียกับทหารราบและยานยนต์ไม่หุ้มเกราะ
ในประเทศไทย บางครั้งมีผู้เรียกระเบิดชนิดนี้ว่า "เคโม" [ต้องการอ้างอิง]
แหล่งข้อมูลอื่น

GlobalSecurity.org - M18 Claymore
International Coalition to Ban Landmines - Countries using Claymore type mines (PDF)
GlobalSecurity.org - FM 23-23 ANTIPERSONNEL MINE M18A1 AND M18 (CLAYMORE) Field Manual
ทูตแห่งเซารอน

| --- | --- |
ตัวละครใน เดอะลอร์ดออฟเดอะริงส์
ไม่ทราบ
 ทูตแห่งเซารอนจากภาพยนตร์ ลอร์ดออฟเดอะริงส์
ชื่อ: ไม่ทราบ
ฉายา: จอมพล[ต้องการอ้างอิง]แห่งบารัดดูร์ ผู้ส่งข่าวแห่งมอร์ดอร์
ตำแหน่ง: 
เผ่า: มนุษย์ (นูเมนอร์มืด)
วัฒนธรรม: มอร์ดอร์
เพศ: ชาย
ดินแดน: มอร์ดอร์
ช่วงชีวิต: ยุคที่สาม
อาวุธ: ดาบ
จากภาพยนตร์ของปีเตอร์ แจ็กสัน
นักแสดง: บรูซ สเปนซ์
เสียงพากย์: -
ทูตแห่งเซารอน (อังกฤษ: Mouth of Sauron) คือตัวละครในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ ปรากฏในนวนิยายลอร์ดออฟเดอะริงส์ ตอน กษัตริย์คืนบัลลังก์ ในฐานะผู้เจรจาแห่งเซารอน (บทบาทของเขาถูกตัดออกจากภาพยนตร์หลัก)
เขาคือชายผู้มีสายเลือดแห่งนูเมนอร์มืด ปรากฏตัวออกมาเพียงเวลาสั้น ๆ เพื่อมาต่อรองกับกองทัพแห่งตะวันตกหน้าประตูดำแห่งมอร์ดอร์ เขาพยายามเกลี้ยกล่อมให้อารากอร์นและแกนดาล์ฟยอมจำนนและให้เซารอนครอบครองมิดเดิลเอิร์ธ แต่แกนดาล์ฟปฏิเสธ ทูตแห่งเซารอนจึงนำกองทัพทั้งหมดออกจากมอร์ดอร์ เพื่อโจมตีพวกเขา
เขายังเป็นที่รู้จักในนาม จอมพลแห่งบารัดดูร์ เขารับใช้เซารอนมาเกือบชั่วชีวิตของเขา เขาฝึกฝนเวทมนตร์และศาสตร์มืดมากมายแต่กลับลืมชื่อของตัวเอง ในฐานะทูตแห่งเซารอน "เขาเข้ารับใช้หอคอยทมิฬเมื่อมันผงาดอีกครั้ง" มีข้อถกเถียงเรื่องระยะเวลาที่ส่อความดังกล่าว หากหมายถึงการหวนคืนสู่มอร์ดอร์หนล่าสุดของเซารอน ทูตแห่งเซารอนจะรับใช้เซารอนเป็นเวลา 68 ปีเมื่อเขาเผชิญหน้าอารากอร์นและแกนดาล์ฟ แต่บ้างก็มีทฤษฎีว่าเนื่องจากมอร์ดอร์ "ผงาดอีกครั้ง" ระหว่างการหวนคืนของเซารอนไม่นานหลังจากการล่มสลายของเกาะนูเมนอร์ ทูตแห่งเซารอนก็อาจมีอายุเกิน 3000 ปี ซึ่งไม่น่าเป็นไปได้ เพราะไม่มีผู้ไม่เป็นอมตะใดอยู่ได้นานเพียงนั้น และโทลคีนกล่าวชัดเจนว่า เขาเป็นมนุษย์ธรรมดา มิใช่เจตภูติ
ทุนดี อาเดบิมเป

| ทุนดี อาเดบิมเป |
| --- | --- |
ทุนดี อาเดบิมเป แสดงสดทางทีวีทางวิทยุที่ Debaser สตอกโฮล์ม ประเทศสวีเดน 13 กันยายน พ.ศ. 2547
ข้อมูลพื้นฐาน
ชื่อเกิด: Babatunde Omoroga Adebimpe
เกิด:  (1975-02-26) 26 กุมภาพันธ์ ค.ศ. 1975 (49 ปี)
แนวเพลง: Experimental rock indie rock
อาชีพ: นักร้อง-นักแต่งเพลง, นักแสดง, ผู้กำกับ
ช่วงปี: 1998–ปัจจุบัน
นักดนตรี
บาบาทุนดี โอโมโรกา อาเดบิมเป (อังกฤษ: Babatunde Omoroga Adebimpe; เกิด 26 กุมภาพันธ์ พ.ศ. 2518) เป็นนักดนตรีชาวอเมริกัน, นักร้อง, นักแต่งเพลง, นักแสดง, ผู้กำกับ และศิลปินภาพ
ชีวิตส่วนตัว

อาเดบิมเปเกิดในครอบครัวผู้อพยพชาวไนจีเรียในสหรัฐ เขาแต่งงานกับนักเขียนการ์ตูนชาวฝรั่งเศส Domitille Collardey ซึ่งเขามีลูกชายด้วย  พ่อที่เสียชีวิตของเขาเป็นจิตแพทย์ในเมืองพิตต์สเบิร์ก รัฐเพนซิลเวเนีย
ที่นั่งส่วนขยาย

ที่นั่งส่วนขยาย (อังกฤษ: Overhang seat) คือจำนวนที่นั่งเพิ่มเติมที่พรรคการเมืองสามารถชนะได้ในระบบเลือกตั้งแบบสัดส่วนผสม (MMP) ซึ่งมีต้นกำเนิดที่ประเทศเยอรมนี โดยเมื่อจำนวนสัดส่วนคะแนนเสียงของพรรคต่อคะแนนรวมทั้งหมดนั้นน้อยกว่าจำนวนผู้แทนที่ชนะในแบบแบ่งเขตเลือกตั้ง
ที่มา

ภายใต้ระบบเลือกตั้งแบบสัดส่วนผสม (MMP) พรรคการเมืองจะสามารถได้ที่นั่งในสภานิติบัญญัติตามสัดส่วนคะแนนที่ได้รับต่อคะแนนเสียงรวมทั้งหมด หากพรรคการเมืองใดมีจำนวนผู้แทนพึงมีจำนวนสิบที่นั่งและมีผู้ชนะในแบบแบ่งเขตทั้งหมด 7 คน พรรคการเมืองนี้จะได้รับที่นั่งเพิ่มจากบัญชีรายชื่อจำนวนสามที่นั่งเพื่อให้เท่ากับจำนวนสัดส่วนคะแนนเสียงของพรรค ซึ่งจะสามารถกระทำได้หากพรรคการเมืองใดมีจำนวนผู้แทนพึงมีไม่น้อยกว่าจำนวนผู้แทนที่ชนะในแบบแบ่งเขต ตัวอย่างเช่น หากพรรคการเมืองหนึ่งมีจำนวนผู้แทนพึงมีห้าคนแต่ชนะในแบบแบ่งเขตถึงหกเขต ที่นั่งในแบบแบ่งเขตที่นั่งที่หกนี้คือที่นั่งส่วนขยาย โดยที่นั่งส่วนขยายนั้นอาจเป็นผลมาจากผลลัพธ์จากความไม่เป็นสัดส่วนของคะแนนเสียงในแบบแบ่งเขตเลือกตั้ง
การจัดการกับที่นั่งส่วนขยาย

วิธีการจัดการกับที่นั่งส่วนขยายมีสี่วิธีหลัก ประกอบด้วย
เก็บจำนวนที่นั่งส่วนเกินโดยตัดออกจากจำนวนผู้แทนพึงมีจากพรรคการเมืองอื่น - โดยพรรคการเมืองจะสามารถเก็บที่นั่งส่วนขยายเหล่านี้ได้ และจำนวนที่นั่งบัญชีรายชื่อของพรรคการเมืองอื่นจะถูกปรับลดลงตามเพื่อให้จำนวนผู้แทนในสภาเท่าเดิม ซึ่งหมายความพรรคการเมืองที่ได้รับที่นั่งส่วนขยายจะมีจำนวนผู้แทนรวมมากกว่าจำนวนผู้แทนพึงมี และพรรคการเมืองอื่นๆ ก็จะมีจำนวนผู้แทนน้อยกว่าจำนวนพึงมี
ยินยอมให้มีส่วนขยาย - ในกรณีนี้พรรคการเมืองสามารถเก็บที่นั่งส่วนขยายที่ชนะการเลือกตั้งมาได้ ในขณะที่พรรคการเมืองอื่นจะได้รับเช่นเดียวกัน โดยหมายความพรรคการเมืองใดที่มีที่นั่งส่วนขยายจะได้รับที่นั่งรวมมากจากจำนวนผู้แทนพึงมี
รัฐสภานิวซีแลนด์ใช้ระบบนี้ โดยมีการเพิ่มที่นั่งเพิ่มจำนวนหนึ่งที่นั่งในการเลือกตั้งปีค.ศ. 2005 และ 2011 และเพิ่มสองที่นั่งในปีค.ศ. 2008 ระบบนี้ยังใช้ในสภาบุนเดิสทาคของเยอรมนีจนถึงปีค.ศ. 2013 จนเปลี่ยนเป็นระบบชดเชยแบบสมบูรณ์ (ดูตัวเลือกที่ 3 ด้านล่าง)
พรรคการเมืองอื่นๆ อาจได้รับที่นั่งเพิ่มจากบัญชีรายชื่อ (บางครั้งเรียกว่า "ที่นั่งดุล") ไปด้วยเพื่อไม่ให้เสียเปรียบ โดยจะทำให้เก็บความเป็นสัดส่วนของที่นั่งระหว่างพรรคการเมืองตามผลการเลือกตั้ง โดยจะทำให้สภามีขนาดใหญ่ขึ้นตามจำนวนที่นั่งส่วนขยายกับที่นั่งดุลอื่นๆ รวมกัน ระบบนี้จะได้ผลลัพธ์ที่เป็นสัดส่วนน้อยกว่าการชดเชยแบบสมบูรณ์ซึ่งพรรคการเมืองที่ได้รับที่นั่งส่วนขยายนั้นยังคงมีที่นั่งเพิ่มแบบ "โบนัส" เกินกว่าจำนวนผู้แทนพึงมีตามสัดส่วนคะแนนเสียงทั้งประเทศ ในบางกรณีมีการกำหนดเพดานจำนวนที่นั่งเพิ่มเพื่อป้องกันไม่ให้สภามีขนาดใหญ่เกิน
ชดเชยที่นั่งแบบสมบูรณ์ - คล้ายกับตัวเลือก 1 อย่างไรก็ตาม ในระบบนี้พรรคการเมืองอื่นๆ ที่ไม่มีที่นั่งส่วนขยายจะได้รับการชดเชยด้วยโดยการให้ที่นั่งเพิ่มเติม "โบนัส" จากจำนวนผู้แทนพึงมีเพื่อปรับให้ผลลัพธ์เป็นสัดส่วนเท่ากันสำหรับทุกพรรคการเมือง โดยที่นั่งโบนัสเหล่านี้มีจุดประสงค์เพื่อชดเชยกับที่นั่งส่วนขยาย ในเยอรมนีเปลี่ยนมาใช้ระบบนี้สำหรับสภาบุนเดิสทาคในปีค.ศ. 2013 เป็นครั้งแรก ภายหลังจากที่ศาลรัฐธรรมนูญกลางเยอรมนีวินิจฉัยว่าแบบเดิมนั้นขัดรัฐธรรมนูญ (เนื่องจากสามารถทำให้คะแนนเสียงลบนั้นมีผลต่อจำนวนที่นั่งในพรรคการเมืองซึ่งขัดแย้งต่อเจตจำนงค์ของผู้ลงคะแนน)
ไม่ให้ที่นั่งส่วนขยาย - พรรคการเมืองไม่สามารถเก็บที่นั่งส่วนขยายไว้ได้ ซึ่งจะถูกปรับลดจำนวนที่นั่งของพรรคการเมืองนั้นจนเท่ากับจำนวนผู้แทนพึงมี ระบบนี้ทำให้เกิดคำถามว่าจะตัดที่นั่งจากเขตเลือกตั้งใดออก ซึ่งเมื่อได้เกณฑ์ชัดเจนแล้ว จึงสามารถกำหนดได้ว่าจะต้องตัดผู้แทนเขตใดออก ระบบนี้เคยใช้งานในสภาบาวาเรียจนถึงปีค.ศ. 1966 ซึ่งผู้ชนะการเลือกตั้งในเขตที่ได้รับคะแนนเสียงน้อยที่สุดจะต้องถูกตัดออก และในการเลือกตั้งปีค.ศ. 1954 ที่นั่งส่วนขยายจำนวนสองที่นั่งไม่ได้รับการอนุมัติ
ทูบา

| --- | --- |

เครื่องเป่าทองเหลือง
ประเภท:  เครื่องเป่าลม  เครื่องเป่าทองเหลือง  แอโรโฟน 
Hornbostel–Sachs classification: 423.232 (Valved aerophone sounded by lip vibration)
ผู้ประดิษฐ์: วิลเฮ็ล์ม ฟรีดริช วีเพร็ชท์ และ โยฮันน์ ก็อทฟรีท มอริตซ์
คิดค้นเมื่อ: 1835
ช่วงเสียง
 
เครื่องดนตรีที่เกี่ยวข้อง
 Sousaphone  Subcontrabass tuba  Euphonium  Contrabass bugle  Baritone horn  Saxhorn  Wagner tuba  Helicon 
F-tubas, ปีค.ศ. 1900 (ซ้าย) และ 2004 (ขวา)
ทูบา (อังกฤษ: tuba; UK: /ˈtjuːbə/; US: /ˈtuːbə/) เป็นเครื่องดนตรีตระกูล แซ็กฮอร์น ทูบามีท่อลมขนาดใหญ่ และมีความยาวตั้งแต่ 9 ,12,14,16 และ 18 ฟุต แล้วแต่ขนาด มีช่วงเสียง โดยมากจะใช้ใน วงโยธวาทิต  จนถึง วงออเคสตรา และ แตรวง กว้าง 3 ออคเทฟ เศษ ๆ ท่อลมเป็นทรงกรวย เช่นเดียวกับ ฮอร์น ส่วนกลางลำตัวติดลูกสูบบังคับเสียง 3 อัน หรือ 4 อัน ส่วนตรงปลายท่อ บานเป็นลำโพงกำพวดเป็นโลหะรูปถ้วย เสียงของทูบาต่ำ ลึกนุ่มนวล ไม่แตกพร่า เสียงต่ำมากที่เรียกว่า "พีเดิล โทน" (pedal tones) นั้นมีคุณสมบัติเฉพาะตัวปกติแตรทูบาทำหน้าที่เป็นแนว เบส ให้แก่กลุ่ม เครื่องลมทองเหลือง
ทูบาทำมาจากทองเหลืองและเป็นเครื่องมือที่มีเสียงต่ำที่สุดในกลุ่มเครื่องลมทองเหลือง จึงทำหน้าที่เป็นเบสเพื่อให้แนวเบสมีเสียงแน่นขึ้น ผู้เล่นต้องใช้ลมมากเช่นเดียวกับฮอร์น ดังนั้น จึงควรมีช่วงให้หยุดพักหายใจบ้าง
ที่เก็บศพ

สำหรับการฝังหรือสถานที่เก็บศพแบบอื่นๆ ดูที่ การเก็บศพ
ที่เก็บศพแบบหนึ่ง: ฝาครอบโลงหินของอิทรัสกันที่อิตาลี
ที่เก็บศพ (อังกฤษ: Tomb) คือที่เก็บร่างของผู้ตายซึ่งมิใช่การฝัง คำนี้โดยทั่วไปจะหมายถึงสิ่งก่อสร้างที่มีที่เก็บร่างของผู้ตายที่มีขนาดต่าง ๆ กัน
ประเภทของที่เก็บศพ

เพิงหิน (Dolmen) หมายถึงที่เก็บศพก่อนประวัติศาสตร์ที่มีลักษณะเหมือนโต๊ะหิน
ห้องเก็บศพ (Burial vault) หมายถึงสิ่งก่อสร้างที่เป็นหินหรืออิฐใต้ดินที่มีที่ให้เก็บศพ (ซึ่งมิได้ฝัง) แต่เดิมห้องเก็บศพมักจะเป็นส่วนบุคคลที่เป็นของครอบครัว และมักจะอยู่ภายใต้สิ่งก่อสร้างทางศาสนาเช่นวัดคริสต์ศาสนา, ภายในลานวัด, หรือ ภายในบริเวณสุสาน
ห้องเก็บศพใต้โบสถ์ (Crypt) หมายถึงที่เก็บศพที่คล้ายกับห้องเก็บศพแต่ไม่ใช้เฉพาะครอบครัว และมักจะหมายถึงห้องใต้ดินภายในมหาวิหารหรือวัดใหญ่ หรือ ปราสาทที่อาจจะสร้างขึ้นเพื่อใช้เป็นชาเปลหรือที่เก็บโลงหิน หรือวัตถุมงคลในคริสต์ศาสนาหรือร่างของบุคคลสำคัญทางศาสนาเช่น นักบุญ
ที่เก็บนักบุญ (Martyrium) หมายถึงที่เก็บศพของนักบุญ
มอโซเลียม (Mausoleum) หมายถึงที่เก็บศพเหนือดินภายในสิ่งก่อสร้างอิสระจากสิ่งก่อสร้างอื่น ๆ ซึ่งอาจจะใหญ่หรือเล็กก็ได้ตามกำลังทรัพย์หรืออำนาจของผู้สร้าง รวมทั้งพีระมิดอียิปต์ มักจะเป็นที่เก็บศพของผู้ใดผู้หนึ่งหรือครอบครัว
สุสานใต้ดิน หรือ สุสานรังผึ้ง (Catacombs) หมายถึงที่เก็บศพที่อยู่ใต้ดินจัดเป็นช่อง ๆ สำหรับวางศพ นิยมกันมากในสมัยจักรวรรดิโรมัน ซึ่งอาจจะอยู่ภายในถ้ำ หรือสถานที่ใต้ดินที่สร้างขึ้น
ที่เก็บศพก่อนประวัติศาสตร์ (Megalithic tomb) หมายถึงที่เก็บศพสมัยก่อนประวัติศาสตร์สำหรับชุมชนใหญ่ ๆ สร้างด้วยหินบนกำแพงหินมักหลังคาที่เป็นเนินดิน
โลงหิน (Sarcophagus) หมายถึงโลงศพที่แกะจากหินมักจะเป็นการแกะสลักตกแต่งและกึ่งใช้เป็นอนุสาวรีย์ ซึ่งอาจจะตั้งอยู่ภายในศาสนสถาน หรือภายในมอโซเลียม บางครั้งก็จะเป็นโลงหินเกลี้ยง ๆ ไม่มีการตกแต่ง
เซพัลเครอ (Sepulchre) หมายถึง ที่เก็บศพที่แกะเข้าไปในช่องหินหรือหน้าผา หรือเป็นสิ่งก่อสร้างที่ทำด้วยหินมักจะอยู่ใต้ดิน เช่นเซพัลเครอของชายอียิปต์โบราณ แต่มักจะเป็นคำที่ใช้กับสิ่งก่อสร้างเก็บศพสำหรับชาวยิว หรือคริสต์ศาสนสถาน
ศาล (ที่เก็บศพ) หรือ ไชรน์ (Shrine) ทางคริสต์ศาสนาหมายถึงสิ่งก่อสร้างที่สร้างเหนือที่ฝังศพของนักบุญ ความหมายอื่นที่ใช้ ไชรน์ มาจากภาษาละติน “scrinium” ซึ่งแปลว่า “กล่อง” หรือโต๊ะเขียนหนังสือ ในสมัยแรกหมายถึงกล่องที่ทำด้วยอัญมณีมีค่าเป็นที่เก็บ วัตถุมงคล หรือรูปสัญลักษณ์ของลัทธินิยม ต่อมาความหมายก็ขยายเพิ่มโดยรวมถึงสถานที่ที่เป็นที่เก็บวัตถุมงคลหรือที่ฝังศพที่อุทิศให้กับวีรบุรุษ, ผู้พลีชีพเพื่อศาสนา, นักบุญ หรือผู้ที่ผู้คนนับถือ
ที่เก็บศพแบบอื่น ๆ เช่น การฝังศพกับเรือ (ship burial) เป็นต้น
ดูเพิ่ม

คริสต์ศาสนสถาน
อนุสรณ์ผู้ตาย
สุสานจิ๋นซีฮ่องเต้
พีระมิดอียิปต์
ทูตสันถวไมตรี

แอนเจลีนา โจลี ทูตสันถวไมตรีข้าหลวงใหญ่ผู้ลี้ภัยแห่งสหประชาชาติ (UNHCR) ที่สภาเศรษฐกิจโลก พร้อมคู่สมรส แบรด พิตต์ และ โคฟี แอนนัน, เลขาธิการสหประชาชาติกับคู่สมรสของเขาในเมืองดาโวส ประเทศสวิตเซอร์แลนด์ ปี ค.ศ. 2006
ทูตสันถวไมตรี (อังกฤษ: goodwill ambassador) เป็นบุคคลตัวแทนผู้สนับสนุนสาเหตุที่เฉพาะเจาะจง หรือปัญหาระดับโลก โดยพื้นฐานเป็นบุคคลสาธารณะที่มีความโดดเด่น ทูตสันถวไมตรีเป็นบุคคลสำคัญที่เป็นที่รู้จักอย่างกว้างขวาง มีความโดดเด่นจากหลากหลายวงการ และเป็นผู้ที่มีความมุ่งมั่นสมัครใจและยินดีที่จะทุ่มเทกำลังและความสามารถอย่างที่สุดในการระดมความช่วยเหลือจากสาธารณชนเพื่อส่งเสริมความเป็นอยู่ที่ดีโดยไม่ได้รับค่าตอบแทนใด ๆ ซึ่งเป็นคำที่ควรแตกต่างจากคำว่า ทูตตราสินค้า (อังกฤษ: brand ambassador) ที่มีบทบาทในการสนับสนุนบริษัทหรือสินค้าเพื่อให้บุคคลทั่วไปสนใจ  ทูตสันถวไมตรีอาจเป็นบุคคลที่พำนักอยู่ประเทศหนึ่ง แล้วเดินทางไปอีกประเทศหนึ่ง เพื่อเป็นคณะผู้แทนทางทูต (หรือภารกิจมิตรภาพระหว่างประเทศ) ซึ่งเป็นได้ทั้งในระดับประเทศหนึ่งไปประเทศหนึ่ง ระดับรัฐไปรัฐ เมืองไปเมือง หรือเป็นสื่อกลาง เอกอัครราชทูต ตัวแทนขององค์กร หรือกลุ่มทางวัฒนธรรม
ดูเพิ่ม

ทูตเยาวชน
เอกอัครราชทูต
กงสุล
ทูบีคัมวัน

"ทูบีคัมวัน" (อังกฤษ: 2 Become 1) เป็นเพลงป็อปของกลุ่มศิลปินป็อปชาวอังกฤษ สไปซ์เกิลส์ เป็นซิงเกิลที่ 3 จากผลงานอัลบั้มเปิดตัวที่ชื่อ Spice ถือเป็นซิงเกิลบัลลาดซิงเกิลแรกของวง ที่ต่างจากเพลงก่อน โดยจะมีจังหวะเป็นอัป-เทมโป และแดนซ์ เป็นหลัก
"ทูบีคัมวัน" เป็นซิงเกิลอันดับ 1 เพลงที่ 3 ติดต่อกันของวงและเป็นซิงเกิลที่มียอดขายเกินล้านในสหราชอาณาจักร ออกวางขายเมื่อเดือนธันวาคม ค.ศ. 1996 และอยู่อันดับ 1 ยาวนาน 3 สัปดาห์ มียอดขายในระดับแผ่นเสียงทองคำขาวโดยการยืนยันของ British Phonographic Industry ส่วนในสหรัฐอเมริกา ซิงเกิลออกขายเดือนกรกฎาคม 1997 ติดอันดับสูงสุดที่อันดับ 4 (ถือเป็นซิงเกิลท็อปไฟฟ์ ซิงเกิลที่ 3 ของวง) และขายได้ในระดับแผ่นเสียงทองคำ จากการยืนยันของอาร์ไอเอเอ และถือเป็นซิงเกิลหนึ่งที่ประสบความสำเร็จที่สุดของวง โดยเข้าชาร์ทในสัปดาห์แรกก็เข้าสู่ท็อปเท็นเลย
ทีเด็ดเจมส์บอนด์ 007

ภาพยนตร์เจมส์ บอนด์ แนวตลกสายลับ ค.ศ. 1967
| ทีเด็ดเจมส์บอนด์ 007 |
| --- | --- |
กำกับ:   จอห์น ฮูสตัน  เคน ฮิวจ์ส  รอเบิร์ต แพร์ริช  โจเซฟ แม็คการ์ธ  วาล์ว เกิร์สต์ 
บทภาพยนตร์:   วูล์ฟ แมนโควิตซ์  จอห์น ลอว์  ไมเคิล เซเยอร์ส  ไม่มีชื่อในเครดิต: เทอร์รี เซาเทิร์น 
สร้างจาก: คาสิโน รอยัล โดย เอียน เฟลมมิง
อำนวยการสร้าง:   ชาร์ลส์ เค. เฟลด์แมน  เจอร์รี เบรสเลอร์ 
นักแสดงนำ:   ปีเตอร์ เซลเลอร์ส  เออร์ซูล่า แอนเดรส  เดวิด นิเวน  วูดดี อัลเลน  โจอันนา เพ็ทเท็ต  ออร์สัน เวลส์  ดาเลียห์ ลาวี  ดีโบราห์ เคอร์  วิลเลียม โฮลเดน  ชาร์ลส์ บอเยอร์  ฌอน-พอล เบลมุนดู  จอร์จ ราฟต์  จอห์น ฮูสตัน  เทอเรนซ์ คูเปอร์  บาบารา บูเชต์  กาเบรียลา ลิคูดี  เทรซี รีด  เทรซี คริสป์  ครูต คาสซนาร์  เอเลน เทย์เลอร์  แองเจลา สคอเลอร์ 
กำกับภาพ:   แจ๊ค ฮิลด์ยาร์ด  จอห์น วิลค็อก  นิโคลัส ล็อก 
ตัดต่อ: บิล เลนนี
ดนตรีประกอบ: เบิร์ต บาคารัช
บริษัทผู้สร้าง: เฟมัสอาร์ทิสต์สโปรดักชันส์ 
ผู้จัดจำหน่าย: โคลัมเบียพิกเจอส์
วันฉาย:     13 เมษายน ค.ศ. 1967 (1967-04-13) (ลอนดอน)    28 เมษายน ค.ศ. 1967 (1967-04-28) (สหรัฐ)  
ความยาว: 131 นาที
ประเทศ: สหราชอาณาจักร สหรัฐ
ภาษา: อังกฤษ
ทุนสร้าง: 12 ล้านดอลลาร์สหรัฐ
ทำเงิน: 41.7 ล้านดอลลาร์สหรัฐ
ทีเด็ดเจมส์บอนด์ 007 (อังกฤษ: Casino Royale) เป็นภาพยนตร์แนวตลกสายลับ ฉายเมื่อปี ค.ศ. 1967 สร้างโดย โคลัมเบียพิกเจอส์  มีนักแสดงจำนวนมาก โดยดัดแปลงบางส่วนจากนวนิยายบอนด์เล่มแรกของเอียน เฟลมมิง ภาพยนตร์แสดงนำโดย เดวิด นิเวน เป็น บอนด์ "ต้นฉบับ", เซอร์ เจมส์ บอนด์ 007 ถูกบังคับให้ออกจากการเกษียณ เพื่อสืบสวนการเสียชีวิตและการหายตัวไปของสายลับทั่วโลก ซึ่งต่อมาเขาได้ต่อสู้กับ ดร. โนอาห์ ผู้ลึกลับและองค์การ สเมอร์ช คำโปรยของภาพยนตร์: "คาสิโน รอยัลนั้นมากเกินไป... สำหรับเจมส์ บอนด์หนึ่งคน!  (Casino Royale is too much... for one James Bond!)" หมายถึง แผนการของบอนด์ที่หลอกสเมอร์ชโดยใช้สายลับคนอื่นปลอมตัวเป็น "เจมส์ บอนด์" ได้แก่ เซียนไพ่บาคะรา เอเวอลีน เทรมเบิล (ปีเตอร์ เซลเลอร์ส), สายลับเศรษฐี เวสเปอร์ ลินด์ (เออร์ซูลา แอนเดรส), เลขานุการของบอนด์ มิสมันนีเพนนี (บาบารา บูเชต์), ลูกสาวของบอนด์กับมาตา ฮารี มาตา บอนด์ (โจอันนา เพ็ทเท็ต), สายลับอังกฤษ คูป (เทอเรนซ์ คูเปอร์) และ เดอะ ดีเทเนอร์ (ดาเลียห์ เลวี)
ผู้อำนวยการสร้าง ชาร์ลส์ เค. เฟลด์แมน ได้สิทธิ์ในการสร้างภาพยนตร์เมื่อปี ค.ศ. 1960 และพยายามที่จะให้ ทีเด็ดเจมส์บอนด์ 007 เป็นภาพยนตร์บอนด์ที่สร้างโดยอีออนโปรดักชันส์ อย่างไรก็ตาม เฟลด์แมนและผู้อำนวยการสร้างของอีออน อัลเบิร์ต อาร์. บรอคโคลีและแฮรรี ซอลต์ซแมน ไม่สามารถตกลงกันได้ เฟลด์แมนเชื่อว่าเขาไม่สามารถแข่งขันกับภาพยนตร์บอนด์ของอีออนได้ เขาจึงแก้ปัญหาโดยการสร้างภาพยนตร์ให้เป็นแนวตลกเสียดสี ทุนสร้างของภาพยนตร์นั้นเพิ่มสูงขึ้นอย่างรวดเร็ว เกิดจากผู้กำกับและนักเขียนหลายคนมีส่วนร่วมในการสร้างและนักแสดงแสดงความไม่พอใจกับโครงการ
ทีเด็ดเจมส์บอนด์ 007 ฉายเมื่อวันที่ 13 เมษายน ค.ศ. 1967 สองเดือนก่อน จอมมหากาฬ 007 ภาพยนตร์บอนด์ของอีออนจะเข้าฉาย ภาพยนตร์ประสบความสำเร็จทางการเงิน โดยทำเงินมากกว่า 41.7 ล้านดอลลาร์สหรัฐทั่วโลก เบิร์ต บาคารัช ได้คำรับชมจากดนตรีประกอบภาพยนตร์ ทำให้เขาได้เข้าชิงรางวัลออสการ์ด้วยเพลง "เดอะลุกออฟเลิฟ"
การตอบรับของนักวิจารณ์ต่อ ทีเด็ดเจมส์บอนด์ 007 เป็นไปในแง่ลบ โดยนักวิจารณ์หลายคนกล่าวว่าภาพยนตร์นั้นมีความยุ่งเหยิงและสับสน ตั้งแต่ปี ค.ศ. 1999 ผู้ที่ถือสิทธิ์ในการจัดหน่ายภาพยนตร์เรื่องนี้คือ เมโทร-โกลด์วิน-เมเยอร์ ซึ่งก็เป็นผู้จัดจำหน่ายภาพยนตร์บอนด์อย่างเป็นทางการที่สร้างโดยอีออนโปรดักชันส์ด้วยเช่นกัน
โครงเรื่อง

เซอร์ เจมส์ บอนด์ 007 ตำนานสายลับอังกฤษ ได้เกษียณออกจากหน่วยสืบราชการลับเป็นเวลา 20 ปี โดยบอนด์ได้รับเยื่ยมเยือนจาก เอ็ม หัวหน้าเอ็มไอ6ของอังกฤษ, แรมซัม ตัวแทนจากซีไอเอ, สเมียร์นอฟ ตัวแทนจากเคจีบีและ เลอ กรานด์ ตัวแทนจากสำนักงานที่สองของฝรั่งเศส โดยทุกคนขอร้องให้บอนด์ออกจากการเกษียณเพื่อมารับมือกับ สเมอร์ช ซึ่งได้สังหารสายลับทั่วโลก บอนด์ปฏิเสธและไม่สนใจคำร้องขอ เอ็มจึงสั่งคนของเขาให้ยิงปืนครกระเบิดใส่คฤหาสน์ของบอนด์ ซึ่งทำให้เอ็มเสียชีวิตในการระเบิดนั้นด้วย
บอนด์เดินทางไปสกอตแลนด์เพื่อคืนชิ้นส่วนที่ยังหลงเหลืออยู่ของเอ็มแก่แม่ม่ายที่เศร้าโศกของเขา เลดี ฟิโอนา แมกทาร์รี อย่างไรก็ตาม เลดี ฟิโอนา ตัวจริงถูกเปลี่ยนตัวเป็นสายลับมิมิของสเมอร์ช คนที่อาศัยอยู่ในบ้านน่าจะถูกเปลี่ยนตัวด้วยเช่นกัน โดยเป้าหมายของสเมอร์ช คือการทำลาย "ภาพลักษณ์คนโสด" ของบอนด์ให้เสื่อมเสีย ความพยายามในการใช้ความงามเพื่อล่อลวงบอนด์นั้นล้มเหลว แต่ มิมิ/เลดี ฟิโอนา ประทับใจในตัวบอนด์ ทำให้เธอแปรพักตร์จากสเมอร์ช และช่วยเหลือบอนด์ให้รอดพ้นจากแผนการที่จะทำร้ายเขา ในระหว่างทางกลับไปลอนดอน บอนด์รอดพ้นจากแผนการที่จะเอาชีวิตเขาอีกครั้งหนึ่ง
บอนด์ได้เลื่อนขั้นเป็นหัวหน้าของเอ็มไอ6 เขาได้รับข่าวสารว่าสายลับอังกฤษหลายคนถูกสังหารทั่วโลกโดยสายลับฝ่ายศัตรู เพราะพวกเขาไม่สามารถต้านทานเรื่องทางเพศได้ บอนด์บอกว่าสายลับทุกคนกลายเป็นพวก บ้าเซ็กซ์ ไปหมดและบอนด์รับรู้ว่าสายลับที่ใช้ชื่อ เจมส์ บอนด์ ตอนที่เขากำลังเกษียณนั้นได้ออกจากงานสายลับไปทำงานเกี่ยวกับโทรทัศน์แล้ว เขาสั่งให้สายลับเอ็มไอ6 ที่เหลือเปลี่ยนชื่อเป็น เจมส์ บอนด์ 007 เพื่อสร้างความสับสนแก่สเมอร์ช นอกจากนี้เขายังสร้างโปรแกรมที่เข้มงวดในการฝึกสายลับผู้ชายให้เมินเฉยต่อเสน่ห์ของผู้หญิง มันนีเพนนีเกณท์คูป ผู้เชี่ยวชาญคาราเต้ซึ่งได้เริ่มฝึกฝนเพื่อต่อต้านผู้หญิงที่มีเสน่ห์ เขายังได้พบกับสายลับอีกคน รู้จักกันในนาม เดอะ ดีเทนเนอร์